stanford-oval/wikipedia huggingface dataset:
Jon Stewart

| Jon Stewart |
| --- | --- |
 Stewart vuonna 2008
Henkilötiedot
Syntynyt: 28. marraskuuta 1962 (ikä 61) New York City, New York, Yhdysvallat
Puoliso:  Tracey Stewart (o.s. McShane) (2000— )  (2 lasta)
Näyttelijä
Aktiivisena:  1987—
Palkinnot
 Emmy Paras käsikirjoitus varietee-, musiikki- tai komediaohjelmassa 2001, 2003, 2004, 2005, 2006, 2009, 2011, 2012 The Daily Show Paras varietee-, musiikki- tai komediasarja 2003, 2004, 2005, 2006, 2007, 2008, 2009, 2010, 2011, 2012 The Daily Show Grammy Paras komedia-albumi  2005 America (The Book): A Citizen's Guide to Democracy Inaction Paras spoken word -albumi 2011 Earth (The Audiobook): A Visitor's Guide to the Human Race 
Aiheesta muualla
IMDb 
Elonet
Jon Stewart (s. 28. marraskuuta 1962 New York City, Yhdysvallat), syntyjään Jonathan Stuart Leibowitz, on yhdysvaltalainen koomikko, näyttelijä ja elokuvaohjaaja, joka tunnetaan erityisesti satiirisen uutisohjelman The Daily Show’n juontajana.
Jonathan Leibowitz syntyi Don ja Marian Leibowitzille, jotka olivat keskiluokkaisia New Jerseystä New Yorkiin muuttaneita juutalaisia. Stewart aloitti uransa stand-up-koomikkona, mutta siirtyi televisioon ja juonsi aluksi Short Attention Span Theater -ohjelmaa Comedy Central -kanavalla. Myöhemmin hän juonsi MTV-kanavalla ohjelmia The Jon Stewart Show ja You Wrote It, You Watch It. Hän on myös näytellyt elokuvissa sekä ohjannut elokuvat Rosewater (2014) ja Irresistible (2020).
Alkuvuodesta 1999 Stewartista tuli The Daily Show’n juontaja. Hän myös käsikirjoitti ja tuotti ohjelmaa. Stewartin aloitettua ohjelman juontajana The Daily Show keräsi tasaisesti suosiota ja tunnustusta kriitikoilta. Stewart sai ensimmäisen Emmy-palkintonsa vuonna 2001. Stewart myös juonsi vuosien 2006 ja 2008 Oscar-gaalat. Vuonna 2012 useat yritykset peruivat mainoksensa Stewartin ohjelmasta, koska Stewart esitti ohjelmassaan Beetlehemin seimen naisen jalkojen välissä. Erityisesti ihmisoikeusjärjestö Catholic League reagoi voimakkaasti, ja pyysi Stewartia pyytämään anteeksi.
Helmikuussa 2015 Stewart ilmoitti jättävänsä The Daily Show’n vuoden 2015 kuluessa. Hän juonsi viimeisen The Daily Show -lähetyksensä 6. elokuuta. Hänen seuraajakseen valittiin eteläafrikkalainen koomikko Trevor Noah.
Aiheesta muualla

Kuvia tai muita tiedostoja aiheesta Jon Stewart Wikimedia Commonsissa
Jon Stewart Internet Movie Databasessa. (englanniksi)
manhattan.about.com: Jon Stewart Biography (Arkistoitu – Internet Archive)
John Pasquin

John Pasquin (s. 30. marraskuuta 1944) on yhdysvaltalainen ohjaaja. Hän tuli alun perin tunnetuksi televisiosta, mutta vakiinnutti maailmanmaineensa vasta elokuvan Mutta mitä tapahtui joulupukille? (1994) myötä.
Pasquin on naimisissa näyttelijä JoBeth Williamsin kanssa.
John Paskin Taylor

| Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Maa:   Iso-Britannia> Miesten maahockey. |
| --- | --- | --- | --- |
|  Pronssia | Helsinki 1952 |  |  |
John Paskin Taylor (18. maaliskuuta 1928 – 9. maaliskuuta 2015) oli brittiläinen maahockeypelaaja ja olympiamitalisti.
Taylor kuului Ison-Britannian olympiapronssia voittaneeseen joukkueeseen Helsingissä 1952.
Taylor kuoli 87-vuotiaana 9. maaliskuuta 2015.
John Patrick (rugbypelaaja)

| Mitalit> Maa:   Yhdysvallat.Miesten rugby union. Olympialaiset  | Mitalit> Maa:   Yhdysvallat.Miesten rugby union. Olympialaiset  | Mitalit> Maa:   Yhdysvallat.Miesten rugby union. Olympialaiset  | Maa:   Yhdysvallat> Miesten rugby union. |
| --- | --- | --- | --- |
|  Kultaa | Antwerpen 1920 | Rugby union |  |
|  Kultaa | Pariisi 1924 | Rugby union |  |
John Clarence Patrick (25. marraskuuta 1898 Palo Alto – 31. toukokuuta 1959 San Francisco) oli yhdysvaltalainen rugby union -pelaaja ja olympiavoittaja.
Patrick pelasi Stanfordin yliopiston joukkueessa puolustajana kolme vuotta ja toimi kapteenina viimeisenä kautenaan, vuonna 1921. Hän oli myös oppilaitoksessa kyseisen vuosiluokan puheenjohtaja. Patrick oli voittamassa maansa joukkueessa olympiakultaa Antwerpenissa 1920 ja Pariisin kisoissa 1924. Hän oli ammatiltaan vakuutusmeklari.
Jockey

Jockey kilpailutilanteessa
Jockey lämmittelee ennen kisaa
Jockey (joskus laukkaratsastaja) ratsastaa laukkahevosia niin valmennuksissa kuin kilpailuissakin. Jockey on hevosurheilun ammatti, joskin myös amatöörijockeyita (ja näille tarkoitettuja omia kilpailuja) on. Sana jockey tulee etunimen John skotlantilaisesta muunnoksesta Jock.
Laukkahevosten valmentajat valitsevat jockeyn kunkin hevosen ominaisuuksien sekä jockeyn taitojen ja painon perusteella. Ammattijockey ratsastaa kilpailuissa yleensä määrättyä, mahdollisesta palkintosummasta riippumatonta palkkiota vastaan eikä hänen ole sallittua osallistua vedonlyöntiin.
Jockeyt päätyvät tavallisesti alalle jo nuorina ja aloittavat uransa tallipoikina, jotka pikkuhiljaa pääsevät oppipoikina ratsastamaan laukkahevosia valmennuksessa ja kilpaa kunnes vakiinnuttavat menestyksen myötä asemansa. Koska laukkahevosen kantama paino pyritään kilpailuissa minimoimaan pienimpään sallittuun, jockeyiksi valikoituu käytännössä pienikokoisia ratsastajia jotka aktiivisesti pysyttelevät laihoina. Jockeylta vaaditaan myös erittäin hyvää lihaskuntoa.
Laukkakilpailussa joukko suurikokoisia eläimiä liikkuu tiheässä muodostelmassa huomattavalla nopeudella, ja kumoonratsastuksia ja satulasta suistumisia sattuu paljon. Jockeyn ammatissa  halvaantumiset ja kuolemantapaukset eivät ole lainkaan harvinaisia, ja vakavia loukkaantumisia sattuu käytännössä joka jockeylle. Lisäksi syömishäiriöt ovat painonhallintavaatimusten vuoksi yleisiä jockeyiden keskuudessa. Ammatillisen järjestäytymisen ansiosta jockeyiden työolosuhteet ja sairausturva ovat kuitenkin kohentuneet huomattavasti verrattuna 1900-luvun alkupuoliskolla vallinneeseen tilanteeseen. Nykyiset laukkakilpailuiden säännöt määräävät hevosen satulalle ja jockeylle minimiyhteispainon, minkä tarkoitus on ehkäistä vaarallista laihduttamista jockeyden keskuudessa. Mikäli minimipaino ei täyty, satulaan lisätään lyijypainoja.
Kuuluisia jockeyita ovat olleet muiden muassa Tony McCoy, Eddie Arcaro, Russell Baze ja Lester Piggott.
Myös raviratsastajaa voi kutsua nimellä jockey.
Jock Wallace

John "Jock" Martin Bokas Wallace (6. syyskuuta 1935 – 24. heinäkuuta 1996) oli skotlantilainen jalkapalloilija ja valmentaja.
Maalivahtina pelannut Wallace edusti urallaan 1952–1969 Workingtonia, Berwick Rangersia, Airdrieoniansia, West Bromwich Albionia, Bedford Townia ja Hereford Unitedia. Wallace on ainoa pelaaja, joka on pelannut sama kauden aikana Englannin, Walesin ja Skotlannin cupissa. Tämä tapahtui kaudella 1966–1967.
Pelaajauran jälkeen Wallace ryhtyi valmentajaksi. Hän aloitti Berwick Rangersin pelaajavalmentajana, mutta erityisesti hänet muistetaan skotlantilaisen Glasgow Rangersin valmentajana. Wallace voitti Rangersin kanssa Skotlannin liigan vuosina 1975, 1976 ja 1978, Skotlannin cupin 1976 ja 1978 sekä  Skotlannin liigacupin 1976 ja 1978. Wallace valmensi urallaan muun muassa myös espanjalaista Sevillaa kaudella 1986–1987.
Jarkko Hattunen

| Jarkko Hattunen> Henkilötiedot |
| --- | --- |
Syntynyt: 22. tammikuuta 1987 (ikä 37) Kajaani, Suomi
Kansalaisuus:   Suomi
Jääkiekkoilija
Lempinimi:  Jake
Pelipaikka:  vasen laitahyökkääjä
Maila:  vasen
Pituus:  179 cm
Paino:  82 kg
Pelaajaura
Pääsarjaura:  2006–2017
Seurat:  FPS (Mestis) Lukko (SML) Hokki (Mestis) TPS (SML) Sport (Mestis/SML) Saryarka Karaganda (VHL) HK Temirtau (Kazakstan) Asplöven HC (Allsv./Ruotsi I) Podhale Nowy Targ (Puola) Kalmar HC (Ruotsi II)
Jarkko Hattunen (s. 22. tammikuuta 1987 Kajaani) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Rauman Lukossa, Turun Palloseurassa ja Vaasan Sportissa yhteensä 315 runkosarjaottelua tehopistein 32+46=78 ja 25 playoff-ottelua tehopistein 4+3=7. Hattunen voitti TPS:ssä Suomenmestaruuden vuonna 2010. Hän oli voittamassa myös Kajaanin Hokissa Mestiksen mestaruutta vuonna 2007 ja hopeaa vuonna 2008. Hattunen pelasi uransa kolme viimeistä kautta ulkomailla Kazakstanissa, Ruotsissa ja Puolassa.
Ura > Maajoukkueura

Hattunen pelasi alle 18-vuotiaiden U-18 Junior World Cupissa vuonna 2004. Hän pelasi myös World U-17 Hockey Challengessa vuonna 2004, jolloin Hattunen jakoi kolmella osumallaan Suomen sisäisen maalipörssin voiton Mikko Lehtosen ja Jonas Enlundin kanssa.
Muuta

Hattusen veljet Jonne ja Jesse ovat pelanneet myös jääkiekkoa. Heistä Jonne pelasi urallaan myös yhden SM-liigaottelun Pelicansissa kaudella 2003–2004.
Jochim Neiman

Jochim Neiman (n. 1600 – 1673) oli saksalaissyntyinen Suomessa toiminut taidemaalari.
Neiman oli saksalaista käsityöläissukua. Hän muutti  Tukholmaan Kustaa II Aadolfin valtakauden alkupuolella ja kouluttautui siellä maalariksi. Suomen nousukausi houkutteli hänet vuonna 1631 työhön Turkuun, missä hän alkuun teki koristelu- ja muuta käsityötä mm. Turun tuomiokirkkoon. Hän oli 1650-luvun alussa Suomen ensimmäinen muotokuvamaalari ja muotokuvamaalauksen uranuurtaja. Hän ikuisti suuren määrän Turun akatemian professoreita mutta lähes kaikki tuhoutuivat Turun paloissa 1738 ja 1827, ja hänen maalauksiaan on yleensäkin säilynyt vain muutama. Osa niistä siirtyi Ruotsiin sinne muuttaneiden mukana. Neimanin työksi arvioitu alkuaan Turun tuomiokirkossa ollut lapsimuotokuva vuonna 1662 kuolleesta Kaarle Kustaanpoika Hornista vainajana on nykyään Nordiska museetissa.  Hänen professorimuotokuviaan ovat esimerkiksi maalattu, Gripsholmin linnassa säilynyt piispa Isak Rothoviuksen muotokuva vuodelta 1652  sekä Rauman kirkkoon vuonna 1640 tehtyyn Rauman kirkkoherran Gregorius Clementin (Gregorius Clementis eli Grels Finno) epitafiin maalatut muotokuvat. Maskun kirkon votiivikaapissa olevat Hebla Gallen ja Henrik Hoffmanin muotokuvat on myös kirjattu Neimanin teoksiksi.
Jochim Neiman  käytti Suomessa ensimmäisenä konterfeijarin eli kiertävän maalarin titteliä ja kiersi työkseen muotokuvien teossa. Ruotsin Vaasa-ajan renessanssin muotokuvamaalaus, varsinkin Cornelius Arendtzin tyyli, antoi hänelle tyylillisiä vaikutteita. Hän oli 1600-luvun Suomessa harvoja konterfeijaria, eivätkä useimmat heistä pitäneet oppilaita. Jochim Neiman otti kuitenkin oppilaita, esimerkiksi Abraham Myra (k. 1684) oli hänen oppilaitaan.
Jock Clear

| Jock Clear |
| --- | --- |
 Jock Clear Bahrainin GP:ssä 2016
Henkilötiedot
Syntynyt: 12. syyskuuta 1963 Portsmouth, Hampshire, iso-Britannia
Kansalaisuus:   Iso-Britannia
Muut tiedot
Aktiivisena:  1989–
Jock Clear (s. 12. syyskuuta 1963 Portsmouth, Hampshire, Englanti) on brittiläinen insinööri. Hän toimii Formula 1 -talli Ferrarin suorituskyvystä vastaavana insinöörinä. Hän on aiemmin toiminut Jacques Villeneuven, Rubens Barrichellon, Takuma Satōn ja Nico Rosbergin kisainsinöörinä, sekä Lewis Hamiltonin ja Michael Schumacherin insinöörinä.
Käännös suomeksi
Jonathan Rea

| Jonathan Rea |
| --- | --- |
 Rea vuonna 2008
Henkilötiedot
Syntynyt: Ballymena 
Kansalaisuus:   Iso-Britannia
Moottoriurheilija
Superbike
Esikoiskausi:  2008
Nykyinen talli:  Kawasaki Racing Team
Kilpailuja:  197
Voittoja:  43
Paalupaikkoja:  10
Nopeimpia kierroksia:  28
Paras sijoitus:  1.
Aikaisemmat sarjat
2003–2007 2008 2012:  Ison-Britannian Superbike Supersport MotoGP
Aiheesta muualla
www.jonathan-rea.com
Jonathan Rea (s. 2. helmikuuta 1987 Larne, Pohjois-Irlanti) on brittiläinen ratamoottoripyöräilijä ja viisinkertainen Superbiken maailmanmestaruussarjan mestari. Hän kilpailee kaudella 2020 Superbike-sarjassa Kawasaki Racing Teamissa.
Rea kilpaili Ison-Britannian Superbike-sarjassa vuodet 2003–2007 sijoittuen sarjassa toiseksi vuonna 2007. Vuonna 2008 Rea debytoi Superbike-sarjassa Hondalla. Samana vuonna hän sijoittui Supersport-sarjan toiseksi voitettuaan kauden aikana kolme kilpailua. Kaudella 2009 Rea saavutti Superbikessä kaksi voittoa ja sijoittui sarjan viidenneksi. Kaudella 2010 hän saavutti neljä voittoa sijoittuen sarjan neljänneksi. Kaudella 2011 Rea saavutti kaksi voittoa ja seuraavalla sekä sitä seuraavalla kummallakin yhden. Kaudella 2012 Rea kilpaili myös MotoGP-sarjan pääluokassa kahden kilpailun verran saavuttaen 17 pistettä ja sarjan 21:nnen tilan. Kaudella 2014 Rea sijoittui Superbiken kolmanneksi voitettuaan neljä osakilpailua ja oltuaan palkintokorokkeella yhdeksän kertaa.
Kaudeksi 2015 Rea siirtyi Kawasakille. Hän voitti kauden aikana puolet kauden 28 kilpailusta ollen palkintokorokkeella 23 kertaa ja voitti sarjan mestaruuden 548 pisteellä.
Aiheesta muualla

Kuvia tai muita tiedostoja aiheesta Jonathan Rea Wikimedia Commonsissa
Superbiken maailmanmestaruussarjan mestarit
John Anton Zidbäck

John Anton Zidbäck (3. joulukuuta 1854 Pälkäne – 28. elokuuta 1946 Helsinki) oli suomalainen insinööri ja Helsingin ja Kuopion teollisuuskoulujen lehtori ja rehtori.
John Zidbäckin vanhemmat olivat Pälkäneen kappalainen, varapastori Johan Axel Zidbäck (1799–1869) ja Lovisa Katarina Freudenthal. Hän pääsi ylioppilaaksi 1872 Hämeenlinnan kymnaasista ja suoritti insinööritutkinnon Polyteknillisessä opistossa 1877. Hän opiskeli vielä Saksassa Dresdenin Polyteknikumissa 1879.
Zidbäck oli Helsingin koneenhoitaja-, työnjohtaja- ja rakennusmestarikoulun opettajana 1881–1886. Tämän jälkeen hän oli Kuopion teollisuuskoulun koneteollisuusaineiden lehtori 1886–1914 ja toimi samalla rehtorina 1886–1907. Viimeksi Zidbäck oli Helsingin teollisuuskoulun lehtorina vuodesta 1914 ja rehtorina 1921–1924. Hän jäi eläkkeelle 1926. Zidbäck oli lisäksi höyrykattilain ja höyrylaivojen tarkastajana Kuopiossa 1889–1914.
Zidbäck oli Kuopion kaupunginvaltuuston ja useiden Kuopion kaupungin lautakuntien jäsen. Hän oli myös Kuopion kirkkoneuvoston jäsen ja oli maallikkojäsenenä kirkolliskokouksissa vuosina 1903 ja 1908. Lisäksi Zidbäck oli NMKY:n johtokunnan jäsen Kuopiossa ja Helsingissä sekä Suomen Lähetysseuran johtokunnan jäsen. Zidbäck julkaisi teknillisiä käsikirjoja ja sanastoja sekä suomensi teknillistä kirjallisuutta. Hän omisti Hattulan Tenholassa puutarhatilan. Hän kustansi yhdessä veljensä Herman Zidbäckin kanssa Pälkäneelle 1906 pystytetyn Kostianvirran taistelun muistopatsaan. He lahjoittivat myös muistopatsasta ympäröivän puolen hehtaarin maa-alueen Pälkäneen kunnalle.
Zidbäck oli naimisissa vuodesta 1889 Anna Wegeliuksen (1863–1926) kanssa.Zidbäckin veljiä olivat varatuomari Axel Gabriel Zidbäck (1845–1879) ja Oulun ruotsalaisen lyseon kollega Herman Severin Zidbäck (1850–1894).
Julkaisuja

Teknillinen käsikirja teollisuuskoulujen oppilaille, työ- ja rakennusmestareille, koneenkäyttäjille y. m.; tekijät John Anton Zidbäck ja Jonatan Reuter. Weilin & Göös, Helsinki 1887
Ruotsalais-suomalais-saksalais-englantilainen mekaanillis-teknillisten sanojen luettelo; Suomen teknillisen yhdistyksen toimesta. Kuopio 1890
Suomennoksia

Jonatan Reuter : Lujuusopin alkeet. OWB, Kuopio 1896, 2. korjattu painos WSOY 1921,  3. korjattu painos WSOY 1931
L. Quantz : Vesivoimakoneet ; kuudennesta painoksesta mukaillen suomentanut John Zidbäck. Otava 1928
Jojo Rabbit

| Jojo Rabbit |
| --- | --- |

Ohjaaja:  Taika Waititi
Käsikirjoittaja:  Taika Waititi
Perustuu:  Christine Leunensin kirjaan Caging Skies
Tuottaja:   Carthew Neal  Taika Waititi  Chelsea Winstanley 
Säveltäjä:  Michael Giacchino
Kuvaaja:  Mihai Mălaimare Jr.
Leikkaaja:  Tom Eagles
Tuotantosuunnittelija:  Ra Vincent Nora Sopková
Pääosat:   Roman Griffin Davis  Thomasin McKenzie  Taika Waititi  Rebel Wilson  Stephen Merchant  Alfie Allen  Sam Rockwell  Scarlett Johansson 
Valmistustiedot
Valmistusmaa:  Yhdysvallat
Tuotantoyhtiö:   TSG Entertainment  Defender Films  Piki Films 
Levittäjä:  Fox Searchlight Pictures
Ensi-ilta:   2019-09-088. syyskuuta 2019 (TIFF)  2019-10-1818. lokakuuta 2019 (Yhdysvallat)  2020-01-1010. tammikuuta 2020 (Suomi)  
Kesto:  108 minuuttia
Alkuperäiskieli:  englanti
Budjetti:  14 miljoonaa dollaria
Tuotto:  90,3 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Jojo Rabbit on vuonna 2019 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Taika Waititi. Elokuvan pääosissa ovat Roman Griffin Davis, Thomasin McKenzie, Taika Waititi, Rebel Wilson, Stephen Merchant, Alfie Allen, Sam Rockwell ja Scarlett Johansson.
Jojo Rabbit sai ensi-iltansa 8. syyskuuta 2019 Toronton elokuvajuhlilla, missä se voitti pääpalkinnon. Teatteriensi-illan se sai Yhdysvalloissa 18. lokakuuta 2019 ja Suomessa 10. tammikuuta 2020. Elokuva sai kuusi Oscar-ehdokkuutta vuoden 2020 gaalassa, muun muassa parhaasta elokuvasta ja naissivuosasta (Johansson). Waititi voitti parhaan sovitetun käsikirjoituksen Oscarin. Golden Globe 2020 -gaalassa elokuva sai kaksi ehdokkuutta ja Bafta-gaalassa kuusi.
Näyttelijät

| 0 | 1 | 2 |
| --- | --- | --- |
|  Roman Griffin Davis  | … |  Jojo, nuori saksalaispoika ja Hitler-Jugendin jäsen   |
|  Thomasin McKenzie  | … |  Elsa, juutalaistyttö, jonka Jojon äiti Rosie on piilottanut kotiinsa   |
|  Taika Waititi  | … |  Adolf, Jojon mielikuvitusystävä, joka muistuttaa Adolf Hitleriä   |
|  Rebel Wilson  | … |  Fräulein Rahm, Hitler-Jugendin julma opettaja   |
|  Stephen Merchant  | … |  Deertz, Gestapo-agentti   |
|  Alfie Allen  | … |  Finkel, kapteeni Klenzendorfin adjutantti   |
|  Sam Rockwell  | … |  kapteeni Klenzendorf, Hitler-Jugend-leiriä johtava upseeri   |
|  Scarlett Johansson  | … |  Rosie, Jojon äiti, joka salaa vastustaa natseja   |
|  Archie Yates  | … |  Yorki, Jojon paras ystävä ja Hitler-Jugendin jäsen   |
Vastaanotto

Rotten Tomatoes -kerääjäsivustolla elokuvan 414 arvostelusta 79 prosenttia oli myönteisiä 7,56/10 keskiarvolla. Metacritic-sivustolla sen pistemäärä oli 58/100 perustuen 57 arvosteluun.
Helsingin Sanomien Juho Typpö antoi elokuvalle kolme tähteä viidestä. Hufvudstadsbladetin Martina Moliis-Mellberg antoi negatiivisen kahden tähden arvostelun sanoen, että: ”Jojo Rabbitissa satiiri ei ole koskaan purevaa. Hitler ja hänen seuraajansa ovat joukko idiootteja, jotka eivät koskaan tunnu oikeilta uhilta.”
Aiheesta muualla

Jojo Rabbit Internet Movie Databasessa (englanniksi)
Jojo Rabbit Elonet.
Jääpallon SM-sarja 1945

| SM-sarja 1945 |
| --- | --- |
Joukkueiden määrä:  20
Mestari:  Warkauden Pallo -35
Toinen sija:  Oulun Palloseura
Kolmas sija:  Helsingin IFK
Paras maalintekijä:  Erik Åberg, HIFK (12)
Alempi sarjataso:  Suomensarja
  ← 1944 :  1946 → 
Jääpallon Suomen mestaruudesta 1945 pelattiin muutaman vuoden tauon jälkeen jälleen sarjamuotoisesti. Sarjaan osallistui 20 joukkuetta ja ne jaettiin neljään lohkoon, joiden voittajat pelasivat cup-muotoisen loppukilpailun mitaleista. Urheilun harrastaminen oli sodan jälkeisenä pula-aikana hankalaa kun kaikista varusteista oli pulaa, mutta erityisen hankala tilanne oli evakkoseuroille jotka menettivät sodassa kotikaupunkinsa. SM-sarjassa oli evakkoseuroja neljä. Viipurin Toverit ja Sudet asettuivat Helsinkiin. Viipurin Ilves siirtyi Tampereelle ja otti käyttöönsä nimen Ilves-Kissat. Ensolainen Ylä-Vuoksen Palloseura jatkoi toimintaansa Imatralla. Sarjamuotoisessa kilpailussa oli ensi kertaa mukana myös neljä TUL:n seuraa, Viipurin Toverit, Turun Pyrkivä, Pietarsaaren Into ja Varkauden Työväen Palloilijat. TUL:n seurat sijoitettiin eri lohkoihin. Viipurin Toverit oli ainoa joka pärjäsi omassa lohkossaan Palloliiton seuroja vastaan.
Lohkovoittajiksi selviytyivät HIFK, Hukat, WP-35 ja OPS. Helsingissä pelatussa välierässä OPS yllätti ennakkosuosikki HIFK:n. Varkaudessa pelatussa ottelussa WP-35 voitti Hukat. Loppuottelu pelattiin Oulussa, WP-35 ei antanut OPS:n yllättää vaan voitti toisen mestaruutensa. Oululaisille mitali oli ensimmäinen.
Mestaruussarja > Etelälohko 1

| Joukkue | O | V | T | H | Maalit | P | HIFK | HJK | I-Kis | KIF | TuPy |
| --- | --- | --- | --- | --- | --- | --- | --- | --- | --- | --- | --- |
| Helsingin IFK | 4 | 3 | 1 | 0 | 24-8 | 7 |  | 6-1 | 3-3 | 10-2 | 5-2 |
| Helsingin Jalkapalloklubi | 4 | 3 | 0 | 1 | 16-11 | 6 |  |  | 5-2 | 6-0 | 4-3 |
| Tampereen Ilves-Kissat | 4 | 2 | 1 | 1 | 27-8 | 5 |  |  |  | 15-0 | 7-0 |
| Kronohagens IF | 4 | 1 | 0 | 3 | 7-32 | 2 |  |  |  |  | 5-1 |
| Turun Pyrkivä | 4 | 0 | 0 | 4 | 6-21 | 0 |  |  |  |  |  |
Mestaruussarja > Etelälohko 2

| Joukkue | O | V | T | H | Maalit | P | Hukat | Sudet | VT | PA | LUM |
| --- | --- | --- | --- | --- | --- | --- | --- | --- | --- | --- | --- |
| Hukat, Helsinki | 4 | 4 | 0 | 0 | 26-12 | 8 |  | 6-3 | 3-2 | 5-2 | 12-5 |
| Viipurin Sudet, Helsinki | 4 | 3 | 0 | 1 | 24-15 | 6 |  |  | 5-4 | 8-3 | 8-2 |
| Viipurin Toverit, Helsinki | 4 | 1 | 1 | 2 | 14-13 | 3 |  |  |  | 3-3 | 5-2 |
| Porvoon Akilles | 4 | 1 | 1 | 2 | 15-19 | 3 |  |  |  |  | 7-3 |
| Lappeenrannan Urheilu-Miehet | 4 | 0 | 0 | 4 | 12-32 | 0 |  |  |  |  |  |
Mestaruussarja > Itälohko

| Joukkue | O | V | T | H | Maalit | P | WP35 | JoPS | VPP | YVPS | VTP |
| --- | --- | --- | --- | --- | --- | --- | --- | --- | --- | --- | --- |
| Warkauden Pallo -35 | 4 | 4 | 0 | 0 | 24-2 | 8 |  | 4-0 | 3-1 | 9-0 | 8-1 |
| Joensuun Palloseura | 4 | 2 | 0 | 2 | 13-14 | 4 |  |  | 5-2 | 3-5 | 5-3 |
| Varkauden Pallo-Pojat | 4 | 2 | 0 | 2 | 6-9 | 4 |  |  |  | 2-1 | 1-0 |
| Ylä-Vuoksen Palloseura | 4 | 2 | 0 | 2 | 12-17 | 4 |  |  |  |  | 6-3 |
| Varkauden Työväen Palloilijat | 4 | 0 | 0 | 4 | 7-20 | 0 |  |  |  |  |  |
Mestaruussarja > Pohjoislohko

| Joukkue | O | V | T | H | Maalit | P | OPS | VIFK | VPS | OLS | Into |
| --- | --- | --- | --- | --- | --- | --- | --- | --- | --- | --- | --- |
| Oulun Palloseura | 4 | 4 | 0 | 0 | 22-3 | 8 |  | 3-1 | 5-1 | 4-1 | 10-0 |
| Vaasan IFK | 4 | 3 | 0 | 1 | 27-6 | 6 |  |  | 5-2 | 3-1 | 18-0 |
| Vaasan Palloseura | 4 | 2 | 0 | 2 | 16-11 | 4 |  |  |  | 5-1 | 8-0 |
| Oulun Luistinseura | 4 | 1 | 0 | 3 | 22-12 | 2 |  |  |  |  | 19-0 |
| Pietarsaaren Into | 4 | 0 | 0 | 4 | 0-55 | 0 |  |  |  |  |  |
Lohkossaan viimeiseksi jäänyt Lappeenrannan Urheilu-Miehet säilytti sarjapaikkansa voitettuaan karsinnassa joulukuussa 1945 Mikkelin Palloilijat 14-0. Sarjasta pudotettiin TUL:n joukkueet.
Mitaliottelut > Välierät

| Joukkue #1 | Tulos | Joukkue #2 |
| --- | --- | --- |
| Helsingin IFK | 0–3 | Oulun Palloseura |
| Warkauden Pallo -35 | 5–3 | Hukat |
Mitaliottelut > Pronssiottelu

| Joukkue #1 | Tulos | Joukkue #2 |
| --- | --- | --- |
| Hukat | 5–6 | Helsingin IFK |
Mitaliottelut > Loppuottelu

25.2.1945 Oulu
| Joukkue #1 | Tulos | Joukkue #2 |
| --- | --- | --- |
| Oulun Palloseura | 1–4 | Warkauden Pallo -35 |
Lopulliset sijoitukset

| Sija | Joukkue |
| --- | --- |
1.: Warkauden Pallo -35
2.: Oulun Palloseura
3.: Helsingin IFK
4.: Hukat
Lopulliset sijoitukset > Kokoonpanot

WP-35:n joukkue: Pentti Antikainen (mv), Veikko Eronen, Artturi Jussila, Kauko Immonen, Aarni Sutinen, Heikki Karikoski, Martti Vepsäläinen, Arvo Heiskanen, Väinö Markkanen, Viljo Eronen, Vilho Kantanen, Veikko Tuomainen, Yrjö Jussila, Leo Huupponen ja Erkki Immonen. Valmentajana oli Hugo Hirki.
OPS:n joukkue: Olavi Haapakoski, Olavi Pyykkö, Leevi Leiviskä, Raine Vilen, Kalle Sohlo, Reino Arvola, Pentti Kamppila, Veikko Sohlo, Lauri Halonen, Joju Kilponen ja Toivo Suomalainen.
Suomen-sarja

Pääartikkeli: Jääpallon Suomensarja 1945
Lohkojen voittajiksi selvisivät Helsingin Palloseura, Kuopion Pallo-Toverit ja Porin Kärpät. Näiden lisäksi myös Rauman Iirot nousivat mestaruussarjaan, josta pudotettiin vain TUL:n joukkueet Viipurin Toverit, Turun Pyrkivä, Pietarsaaren Into ja Varkauden Työväen Palloilijat.
TUL:n loppuottelu

| Joukkue #1 | Tulos | Joukkue #2 |
| --- | --- | --- |
| Turun Pyrkivä | 3–1 | Varkauden Työväen Palloilijat |